ПРОЕКТОДОГОВОР № 2
ДОСТАВКА НА ВАРИВА, ЯЙЦА, МАЗНИНИ, РИБА, ПОДПРАВКИ, МЕСНИ КОНСЕРВИ И ДРУГИ ХРАНИТЕЛНИ ПРОДУКТИ

СТАНДАРТИЗИРАН ОБРАЗЕЦ НА

ДОГОВОР ЗА ДОСТАВКА НА ХРАНИТЕЛНИ ПРОДУКТИ
№ …………………………………………/………….2018 г.

Днес,
……….2018 г., в гр. София, между:

ДИРЕКЦИЯ „УПРАВЛЕНИЕ НА СОБСТВЕНОСТТА И СОЦИАЛНИ ДЕЙНОСТИ” (ДУССД), юридическо лице по смисъла на чл. 37, ал. 2 от Закона за Министерството на вътрешните работи, със седалище и адрес на управление в град София, ул. „Княз Борис І” № 124, БУЛСТАТ 129010157, представлявана от Емил Христов Шушков – в качеството си на директор на ДУССД, наричан за краткост „ВЪЗЛОЖИТЕЛ ” от една страна, 
и 
[Наименование на изпълнителя],
[с адрес: [адрес на изпълнителя] / със седалище и адрес на управление: [седалище и адрес на управление на изпълнителя],

[ЕИК / код по Регистър БУЛСТАТ / регистрационен номер или друг идентификационен код (ако изпълнителят е лице, установено в друга държава членка на ЕС или трета страна) […] [и ДДС номер […]] [да се попълни приложимото според случая],
представляван/а/о от [имена на лицето или лицата, представляващи изпълнителя], в качеството на [длъжност/и на лицето или лицата, представляващи изпълнителя], [съгласно [документ или акт, от който произтичат правомощията на лицето или лицата, представляващи изпълнителя ]],

наричан/а/о за краткост ИЗПЪЛНИТЕЛ, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „Страните“, а всеки от тях поотделно „Страна“);

на основание чл. чл. 112, ал. 1 от Закона за обществените поръчки („ЗОП“) и [посочват се наименование, номер и дата на акта на възложителя за избор на изпълнител] на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: „Доставка на хранителни продукти”,
се сключи този договор („Договора/Договорът“) за възлагане на обществена поръчка с предмет „Доставка на хранителни продукти“ по обособена позиция № 2: „Доставка на варива, яйца, мазнини, риба, подправки, месни консерви и други хранителни продукти” при следните условия:

I. ПРЕДМЕТ НА ДОГОВОРА

Член 1. Предмет
 (1.1) Възложителят възлага, а Изпълнителят приема да извършва доставки на храни и хранителни продукти („Продукти/те“) по обособена позиция № 2: „Доставка на варива, яйца, мазнини, риба, подправки, месни консерви и други хранителни продукти”, описани съгласно Техническата спецификация (Приложение № 1), както и в Техническото предложение (Приложение № 2) и Ценовото предложение на Изпълнителя (Приложение № 3), неразделна част от този Договор, и в съответствие с изискванията на настоящия Договор.  
(1.2) Доставките се извършват по заявка на Възложителя. Възложителят е задължен да приеме и заплати само количествата и видовете, които е заявил и които са доставени при условията на настоящия Договор. Количествата хранителни продукти в Ценовото предложение (Приложение № 3 от този договор) са прогнозни, като възложителят може да поръчва повече или по-малко в рамките на стойността на договора.
(1.3) Доставките на Продуктите ще се извършват в работни дни, от 07:00 ч. до 15:00 ч.
II. ЦЕНИ И НАЧИН НА ПЛАЩАНЕ

Член 2. Цена 
(2.1) Общата стойност на доставките, предмет на Договора е в размер до 28 800 лв. (двадесет и осем хиляди и осемстотин лева) с начислен Данък върху добавената стойност (ДДС), франко мястото на изпълнение.
(2.2) Единичните цени на хранителните продукти са съгласно Ценовото предложение на ИЗПЪЛНИТЕЛЯ – Приложение № 3 - неразделна част от договора за съответния продукт.
(2.3) Доставната цена на продуктите „Варива, яйца, мазнини, риба, подправки, месни консерви и други хранителни продукти” ще се актуализира на 6 (шест) месеца, за което изпълнителят представя бюлетин САПИ ЕООД.
(2.4) Процентното съотношение между предложената от Изпълнителя цена на поръчката и осреднената за гр. София цена на едро за отделните продукти, обявена в периодичния бюлетин на “Системата за агропазарна информация” (САПИ)-ООД  за гр. София към момента на подаване на офертата се записва в договора и остава постоянна величина. Промяна в цените на отделните продукти ще се прави, когато последната актуална цена на продукта се различава с повече от  -3% или +3% от действащата цената. 

Процентното съотношение между двете цени (К) се запазва през целия период на действие на договора, където:

К= (Цена предложена / Цена САПИ) х 100 в %

К - процентно съотношение между предложената от участника цена без ДДС за всеки продукт и цената на САПИ ООД без ДДС, към момента на подаване на офертата.

При актуализация на цените на хранителните продукти, за които се изисква такава за времето на действие на договора, ще се извършва по следната формула.

Цена на продукта = К х Цена САПИ за съответния отчетен период

Цена САПИ – цени от “САПИ” ООД за всеки продукт по цени на едро без ДДС за гр. София за съответния отчетен период.

(2.5) Процентното съотношение (коефициент К) е както следва:
..........................................ТАБЛИЦА...............................................................................

(тук се посочва коефициента К, изчислен в процедурата по чл. 74 от ЗОП, при изчисляване на коефициента стойностите се закръгляват до втория знак след десетичната запетая; тази информация може да бъде изнесена и като двустранно подписано  приложение към настоящия договор)
(2.6) За времето от сключване на договора до датата преди първата актуализация цената на продуктите е съгласно Ценовото предложение на изпълнителя (Приложение № 3 от този договор);
(2.7) За целите на ал. (2.2) – ал. (2.6) между страните се съставят спецификации, неразделна част от договора, за изчисляване и актуализиране на цените.

(2.8) Изпълнителят се задължава да предоставя за своя сметка справка от САПИ ЕООД за осреднената за гр. София цена на едро без ДДС на хранителните продукти на Възложителя 2 дни преди сроковете по ал. (2.3).

Член 3. Начин на плащане
(3.1) Заплащането се извършва на база на документ, удостоверяващ приемането на стоката - приемо-предавателен протокол за доставка и търговски документ (стокова разписка), подписани от оправомощени представители на Страните и съдържащи видовете, количеството, партидните номера на доставените Продукти, тяхната единична и обща цена, както и срещу издадена фактура, съдържаща данни за доставката, както и всички необходими законови реквизити. 
(3.2) Заплащането се извършва в български лева по банков път в срок от 30 (тридесет) дни
 от датата на подписване на документ, удостоверяващ приемането на стоката (приемо-предавателен протокол, подписан двустранно), търговски документ (стокова разписка) и издадена фактура, съдържаща данни за доставката, както и всички необходими законови реквизити. 
(3.3) Плащанията се извършват в български лева, с платежно нареждане по следната банкова сметка, посочена от Изпълнителя:[●]. Изпълнителят е длъжен да уведомява писмено Възложителя за всички последващи промени на банковата му сметка в срок до 3 (три) дни, считано от момента на промяната. В случай че Изпълнителят не уведоми Възложителя в този срок, счита се, че плащанията, по посочената в настоящия член банкова сметка са надлежно извършени.
(3.4) За дата на плащането, се счита датата на заверяване на банковата сметка на Изпълнителя със съответната дължима сума.

III. СРОКОВЕ 

Член 4. 
(4.1) Настоящият Договор влиза в сила от датата на сключването му и е със срок на действие от 12 (дванадесет) месеца, считано от датата на подписване на договора.
(4.2) Изпълнителят е длъжен да доставя заявените Продукти въз основа на заявки от представител на Възложителя, при възникнала необходимост, в работни дни от 7.00 до 15.00 ч., в срок до 48 часа, считано от момента на подаване на заявката от представител на Възложителя.
IV. МЯСТО И УСЛОВИЯ НА ДОСТАВКА

Член 5
(5.1) Мястото на доставка е гр. София, бул. „Цариградско шосе” № 64. Доставката на Продуктите до мястото на доставка се осъществява от Изпълнителя с транспорт, отговарящ на всички нормативни, технически и технологични изисквания за доставка на съответния вид Продукти, предмет на доставка, както и в съответствие с изискванията, заложени в Регламент 852/2004 относно хигиената на храните.
(5.2) Доставяните хранителните Продукти, следва да отговарят на изискванията на:
(i) Закон за храните, ДВ, бр. 90 от 15.10.1999 г.;

(ii) Наредба № 1 от 26 януари 2016 г. за хигиената на храните, ДВ. бр.10 от 5.02.2016 г.;

(iii) Наредба за изискванията за етикетирането и представянето на храните, ДВ, бр. 102 от 12.12.2014 г.;

(iv) Наредба № 1 от 9.01.2008 г. за изискванията за търговия с яйца, ДВ, бр. 7 от 22.01.2008 г.;

(v) Наредба № 4 от 19 февруари 2008 г. за специфичните изисквания при производството, съхранението и транспортирането на сурово краве мляко и изискванията за търговия и пускане на пазара на мляко и млечни продукти, ДВ. бр. 23 от 29.02.2008 г.;
(5.3) Доставяните хранителни Продукти
:
(i) следва да бъдат придружавани при всяка доставка с търговски или друг документ, съдържащ изчерпателно изброяване на стоките по асортименти, количеството им, партиден номер за всяка от тях, както и другите данни, съобразно приложимите нормативни изисквания за съответния вид продукти;

(ii) следва да бъдат придружавани при всяка доставка с етикет, посочващ съдържанието и количеството на съставките, съдържащи се в тях.

(iii) следва да имат добър търговски вид;

(iv) всеки доставен продукт следва да бъде в срок на годност към датата на съответната доставка и с достатъчен остатъчен срок на годност за неговото консумиране не по-малко от 65 % (шестдесет и пет процента) от общия срок на годност, обявен от производителя;
(5.4) Доставките на стоките се извършват при възникнала необходимост след писмена заявка от страна на ВЪЗЛОЖИТЕЛЯ, предоставяна на ИЗПЪЛНИТЕЛЯ в работните дни от седмицата. Доставките се извършват в работни дни – от 7.00 до 15.00 ч., в срок до 48 часа, считано от момента на получаване на заявката. Заявката следва да се предостави в писмена форма по електронен път/факс/електронна поща/ на представител на изпълнителя и да бъде изготвена по установен от страните образец, като съдържа подробно описание на заявените артикули, техните количества и график за доставката им. Изпълнителят уведомява Възложителя предварително и своевременно за часа на планираното пристигане на доставката, за да може той да вземе необходимите мерки за прибирането и складирането.
(5.5) Всяка доставка се удостоверява с подписване в два екземпляра на приемо-предавателен протокол за доставка, подписан двустранно от Страните или техни упълномощени представители, удостоверение за произход на стоката, търговски документ (стокова разписка), удостоверяващ приемането на стоката и фактура – оригинал, след проверка за съответствието на доставката с изискванията на настоящия Договор и съответствието на Продуктите с Техническото предложение и Ценовото предложение на Изпълнителя, Техническата спецификация на Възложителя, както и с направената заявка. 
(5.6) При констатиране на частично или цялостно несъответствие на доставените Продукти съобразно алинея (5.7) от този Договор, Възложителят има право да откаже да подпише документа, удостоверяващ доставката, както и да откаже изцяло или частично да приеме доставката. В тези случаи, Страните подписват констативен протокол, в който се описват констатираните недостатъци, липси и/или несъответствия, дефинирани в алинея (5.7) по-долу („Несъответствия“) и се посочва срокът, в който същите ще бъдат отстранени по реда, посочен в настоящия Договор. След отстраняване на Несъответствията, Страните подписват двустранен документ, удостоверяващ приемането на стоката.
(5.7) Възложителят има право на рекламации пред Изпълнителя за:
(i) несъответствие на доставените Продукти със заявеното/договореното количество и/или със заявения/договорен вид;

(ii) несъответствието на доставените Продукти с Техническото предложение (Приложение № 2 към настоящия Договор) и с Техническата спецификация на Възложителя (Приложение № 1 към настоящия Договор);

(iii) несъответствие на партидните номера с указаните в етикета на доставените Продукти;

(iv) несъответствие на срока на годност на Продуктите с изискванията на настоящия Договор;

(v) несъответствие на доставените Продукти с изискванията за безопасност;

(vi) нарушена цялост на опаковката на доставяните Продукти;
(5.8) Рекламации за явни Несъответствия, съгласно алинея (5.7) на доставката с Техническото предложение (Приложение № 2 към Договора), с Техническата спецификация (Приложение № 1 към Договора) или с изискванията за безопасността на доставения Продукт се отбелязват в констативния протокол по алинея (5.6). Рекламации за скрити Несъответствия се правят при откриването им, като Възложителят е длъжен да уведоми писмено Изпълнителя незабавно при констатирането им. В рекламациите се посочва номерът на Договора, документа, с който е удостоверено приемането на стоките, партидният номер на Продукта, точното количество на получените Продукти, основанието за рекламация и конкретното искане на Възложителя.

(5.9) При отправена рекламация и възникване на спор относно съответствието по ал. 5.8 и ал.5.10, както и в случаите на съмнения за отклонения от техническите изисквания на Възложителя, въпреки съответствието им по документи, контролни проби се вземат от оторизиран, съгласно закона орган (Българска агенция по безопасност на храните или на акредитирана лаборатория) в присъствието на Възложителя и Изпълнителя или упълномощени от тях лица, в деня на оспорване на рекламацията от Изпълнителя или най-късно на следващия ден. За обвързващ Страните ще се счита протоколът от анализа на оторизирания орган по настоящата разпоредба.
Разходите за изпитването, както и стойността на Продукта при погиването му са за сметка на Изпълнителя. Независимо от обекта на рекламация Възложителят е длъжен да съхранява продуктите съобразно температурните режими и условия, посочени на етикета.

(5.10) (i) Рекламация относно явни Несъответствия на доставените Продукти със заявеното/договореното количество и/или със заявения/договорен вид и/или несъответствие на партидни номера с указаните в етикета на доставените Продукти и/или Несъответствие на срока на годност на Продуктите с изискванията на настоящия Договор, както и Несъответствия, свързани с нарушена цялост на опаковката на Продуктите се вписват в констативния протокол по алинея (5.6) и са обвързващи за Изпълнителя. 

(ii) При рекламации относно скрити Несъответствия на доставените Продукти с Техническото предложение (Приложение № 2 към Договора), с Техническата спецификация (Приложение № 1 към Договора) или с изискванията за безопасността на доставения Продукт и при извършен лабораторен анализ по предвидения в договора ред, установяващ, че стоката не съответства на договорените и нормативно установените изисквания, Изпълнителят изпраща свой представител за констатиране на скритите несъответствия в срок от 3 (три) дни от уведомяването. Несъответствията се отразяват в констативния протокол алинея (5.6) подписан от представители на Страните, като при отказ за изпращане на представител от Изпълнителя, или отказ на представителя на Изпълнителя да подпише протокола, Възложителят изпраща протокол подписан от негов представител на Изпълнителя, който е обвързващ за последния.
(5.11) При Несъответствия на доставените Продукти с изискванията на Договора, констатирани по реда на предходните алинеи: (i) Изпълнителят заменя несъответстващите Продукти с нови, съответно допълва доставката в срок от 2 дни от подписване на съответния протокол от Страните или от издаване на протокола от анализа на оторизирания орган; или (ii) цената по Договора се намалява съответно с цената на Несъответстващите Продукти, ако не води до съществени изменения на договора.

(5.12) В случаите на Несъответствия посочени в констативния протокол по член (5.6), Възложителят дължи заплащане на цената на съответната доставка по отношение, на която същите са констатирани, само след отстраняването им, по предвидения в Договора ред, съответно при установяване, че Продуктите съответстват на договорените и нормативно установени изисквания по реда на ал. (5.9) и подписването на документ, удостоверяващ приемането на стоката и при другите условия на настоящия Договор. 
(5.13) Възложителят не носи отговорност за погиване на доставени количества, надвишаващи заявените, като същите се връщат на Изпълнителя, за негова сметка. В хипотезата на алинея (5.11), точка (ii), Възложителят има право да прихване цената на Несъответстващите Продукти срещу цената на Продуктите, предмет на следващата доставка на Изпълнителя.
(5.14) Когато Изпълнителят е сключил договор/договори за подизпълнение, работата на подизпълнителите се приема от Възложителя в присъствието на Изпълнителя и подизпълнителя или упълномощени от тях представители.

Член 6.
Собствеността и риска от случайно повреждане или погиване на Продуктите, предмет на доставка преминават от Изпълнителя върху Възложителя от датата на приемането им, вписана в документа, удостоверяващ приемането на стоката (приемо- предавателен протокол за доставка, подписан двустранно, фактура- оригинал и търговски документ- стокова разписка).  
V. ПРАВА И ЗАДЪЛЖЕНИЯ НА ИЗПЪЛНИТЕЛЯ

Член 7. 
(7.1) Изпълнителят се задължава да доставя Продуктите, предмет на настоящия Договор, отговарящи на изискванията на Договора, както и на условията на Техническото предложение на Изпълнителя и на Техническата спецификация на Възложителя по единични и общи цени, посочени в Ценовото предложение на Изпълнителя или при условията на чл. 2 ал. (2.2):
(7.2) Изпълнителят е длъжен да изпълни задълженията си по Договора и да упражнява всичките си права, с оглед защита интересите на Възложителя. 
(7.3) Изпълнителят се задължава да изпълнява в договорения срок заявките на Възложителя. При невъзможност за доставяне на определените Продукти или количества по получената заявка, незабавно писмено да уведоми Възложителя за отказа за доставка. При системен отказ на Изпълнителя (повече от 3 пъти в рамките на 1 (един) месец) да изпълни направена заявка, Възложителят има право да прекрати Договора, както и право да получи неустойка в размер на сумата по гаранцията за изпълнение на Договора, включително да усвои сумата по предоставената гаранция.
(7.4) Изпълнителят е длъжен да извършва транспортирането на хранителните Продукти за своя сметка и с транспортни средства, които отговарят на всички изисквания (нормативни, санитарно-хигиенни, технически, технологични, изисквания за съхранение и други) за превоз на хранителни Продукти от съответния вид, за които има издадено съответното удостоверение за регистрация на транспортно средство (ако е приложимо).
(7.5) Изпълнителят е длъжен да приема и урежда по уговорения ред надлежно предявените от Възложителя рекламации по реда на настоящия Договор.
(7.6) При точно и навременно изпълнение на задълженията си по настоящия Договор, Изпълнителят има право да получи цената по Договора, съгласно определения начин на плащане. 
(7.7) Изпълнителят се задължава да сключи договор/договори за подизпълнение с посочените в офертата му подизпълнители в срок от 3 (три) дни от сключване на настоящия Договор. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и ал. 11 от ЗОП.
(7.8) Изпълнителят има право да иска от Възложителя необходимото съдействие за осъществяване на работата по Договора, включително предоставяне на нужната информация и документи за изпълнение на Договора.
(7.9) Изпълнителят се задължава да подпише лично или чрез надлежно упълномощени представители протокола/документа за доставка и/или констативните протоколи, както и другите документи съпътстващи доставката и/или предвидени в настоящия Договор. При отказ на Изпълнителя или на упълномощено от него лице да подпише протокол, предвиден в този договор, Възложителят изпраща на Изпълнителя констативен протокол подписан от свой представител, който е обвързващ за Изпълнителя. Констатации относно Несъответствието/ съответствието на доставените Продукти с Техническото предложение (Приложение № 2 към Договора), с Техническата спецификация (Приложение № 1 към Договора) или с изискванията за безопасността на доставения Продукт се вписват в протокола след извършване на лабораторен анализ от Акредитиран орган.
(7.10) Изпълнителят носи отговорност за съответствието на доставените Продукти с изискванията на Техническата спецификация и всички останали изисквания по този Договор и е длъжен да обезщети всички вреди, нанесени на Възложителя и/или трети лица от Несъответстващи Продукти.
VI. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Член 8. 
(8.1) Възложителят се задължава да заплаща цената на доставените Продукти, съгласно условията и по начина, посочен в настоящия Договор. 
(8.2) Възложителят се задължава да приеме доставката на Продуктите, предмет на доставка по реда на член 5, ако отговарят на договорените изисквания. 
(8.3) Възложителят осигурява свои представители, които да приемат доставките в договореното време. 
(8.4) Възложителят има право да иска от Изпълнителя да изпълнява доставката на Продуктите до посоченото в алинея (5.1) от Договора място на доставка, в срок и без отклонения от договорените изисквания. 
(8.5) Възложителят има право да получава информация по всяко време относно подготовката, хода и организацията по изпълнението на доставката и дейностите, предмет на Договора.
(8.6) Възложителят има право на рекламация на доставените по Договора Продукти, при условията посочени в настоящия Договор.
(8.7) Възложителят има право да изисква от Изпълнителя замяната на несъответстващи с изискванията на Договора Продукти, или съответно намаляване на цената по реда и в сроковете, определени в член (5.12) от този Договор.
(8.8) Възложителят има право да откаже приемането на доставката, когато Изпълнителят не спазва изискванията на Договора и Техническата спецификация, докато Изпълнителят не изпълни изцяло своите задължения съгласно условията на Договора, или да откаже да изплати частично или изцяло договорената цена.
(8.9) Възложителят има право да изисква от Изпълнителя да сключи и да му представи копия от договори за подизпълнение с посочените в офертата му подизпълнители.
(8.10) Възложителят е длъжен да не разпространява под каквато и да е форма всяка предоставена му от Изпълнителя информация, имаща характер на търговска тайна и изрично упомената от Изпълнителя като такава в представената от него оферта. 

VII. ГАРАНЦИЯ ЗА ИЗПЪЛНЕНИЕ

Член 9. Видове гаранции, размер и форма на гаранциите
(9.1) Видове и размер на гаранциите
(9.1.1) Изпълнителят гарантира изпълнението на произтичащите от настоящия Договор свои задължения с гаранция за изпълнение в размер на 5% ( пет процента) от стойността на Договора по алинея (2.1) без включен ДДС или сумата от 1200 лв. (хиляда и двеста лева); 
Или:
(9.1.1) Изпълнителят е специализирано предприятие или кооперация на хора с увреждания, с удостоверение рег. №…………., вписано в ………………., и на основание чл. 12 и чл. 111, ал. 2 от ЗОП,  гаранцията за изпълнение на  договора се определя от Възложителя в размер на  2 % (две на сто) от стойността на договора без включен ДДС или 576 лв. (петстотин седемдесет и шест лева).
(9.1.2) Изпълнителят представя документи за внесена гаранция за изпълнение на Договора към датата на сключването му. 
(9.2) Форма на гаранциите
Изпълнителят избира формата на гаранцията измежду една от следните: 
(i) парична сума внесена по банковата сметка на Възложителя; 
(ii) банкова гаранция; или 
(iii) застраховка, която обезпечава изпълнението чрез покритие на отговорността на Изпълнителя. 

Член 10. Изисквания по отношение на гаранциите
(10.1) Когато гаранцията се представя във вид на парична сума, тя се внася по следната банкова сметка на Възложителя: 
IBAN: BG 60 UNCR 9660 3320 3610 10, 

BIC Code: UNCRBGSF, банка „Уникредит Булбанк” АД, клон „Батенберг”, на името на ДУССД - МВР. 
Всички банкови разходи, свързани с преводите на сумата са за сметка на Изпълнителя;
(10.2) Когато Изпълнителят представя банкова гаранция, се представя оригиналът й, като тя е безусловна, неотменяема и непрехвърляема, покриваща 100 % (сто процента) от стойността на гаранцията за изпълнението му със срок на валидност, срока на действие на Договора, плюс 30 (тридесет) дни. Когато поръчката не бъде изпълнена в договорения краен срок, Изпълнителят е длъжен да удължи срока на предоставената банкова гаранция или да предостави на Възложителя нова банкова гаранция с валидност - периодът на изпълнение на поръчката плюс 30 (тридесет) дни, не по-късно от 5 (пет) работни дни преди изтичане срока на банковата гаранция. При непредставяне в посочения срок на документ, удостоверяващ изпълнението на ангажимента от страна на Изпълнителя, Възложителят има право да предяви иск за усвояване на гаранцията в пълен размер.
(10.2.1) Страните се съгласяват в случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията независимо от направените възражения и защита, възникващи във връзка с основните задължения.
(10.2.2) Всички банкови разходи, такси, комисионни и други плащания свързани с обслужването на превода на гаранцията, включително при нейното възстановяване, са за сметка на Изпълнителя.
(10.3) Застраховката, която обезпечава изпълнението, чрез покритие на отговорността на Изпълнителя, покриваща 100 % от стойността на гаранцията за изпълнение е със срок на валидност, крайният срок на изпълнение на поръчката за последната доставка, плюс 30 (тридесет) дни. Възложителят следва да бъде посочен като трето ползващо се лице по тази застраховка. Застраховката следва да гарантира правата на Възложителя за задържане на гаранцията за изпълнение, и удържане от нея размера на начислените неустойки, съобразно условията, поставени в договора. 

(10.3.1) Застраховката следва да покрива отговорността на Изпълнителя при пълно или частично неизпълнение на Договора, и не може да бъде използвана за обезпечение на неговата отговорност по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на възложителя, при наличие на основание за това, са за сметка на Изпълнителя. 

 (10.3.2) когато поръчката не бъде изпълнена в договорения краен срок, Изпълнителят е длъжен да удължи срока на застраховката или да предостави на Възложителя нова застраховка с валидност за периода на изпълнение на поръчката плюс 30 (тридесет) дни, не по-късно от 5 (пет) работни дни преди изтичане на срока на застраховката. 

(10.3.3) Изпълнителят е длъжен да удължи срока на застраховката, ако в процеса на изпълнение на договора възникне спор между страните, до приключването му с влязло в сила съдебно решение или споразумение;

(10.3.4) При непредставяне в посочения срок на документ, удостоверяващ изпълнението на задължението по алинея (10.3.2) и алинея (10.3.3) от страна на Изпълнителя, Възложителят има право да предяви иск за усвояване на гаранцията в пълен размер;

(10.3.5) условията на застраховката се съгласуват с Възложителя. 
Член 11. Задържане и освобождаване на гаранциите

(11.1) Възложителят освобождава гаранцията за изпълнение на Договора в срок от 30 (тридесет) дни след извършена и приета от Възложителя последна доставка, както и пълно и точно изпълнение на задълженията на изпълнителя по договора, без да се дължат лихви на Изпълнителя.

 (11.2) Възложителят не дължи лихви върху сумите по предоставените гаранции, независимо от формата, под която са предоставени.

(11.3) Гаранциите не се освобождават от Възложителя, ако в процеса на изпълнение на Договора е възникнал спор между Страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към усвояване на гаранциите.

(11.4) Възложителят има право да задържи изцяло или частично гаранцията за изпълнение при пълно или частично неизпълнение на задълженията по настоящия Договор от страна на Изпълнителя и/или при разваляне или прекратяване на настоящия Договор по вина на Изпълнителя. В тези случаи, Възложителят има право да усвои от гаранцията за изпълнение суми, покриващи отговорността на Изпълнителя за неизпълнението. В допълнение към горното, Страните изрично се споразумяват, че:

(11.5.1) Възложителят има право да задържи гаранцията в пълен размер при системен (три или повече пъти в рамките на 1 (един) месец отказ от страна на Изпълнителя за доставка на заявени от Възложителя Продукти; и/или при системно (три или повече пъти в рамките на 1 (един) месец несъответствие на доставените Продукти с договорените изисквания; както и че:

(11.5.2) При неизпълнение на задължения на Изпълнителя за отстраняване на явни и/или скрити Несъответствия, установени по предвидения в Договора ред, в договорения срок, както и отказ за доставка на заявени Продукти, Възложителят има право да задържи от гаранцията за изпълнение суми, на стойност съответно на Несъответстващите Продукти или на Продуктите, чиято доставка е отказана.

(11.6) Възложителят има право да задържа от сумите по гаранцията за изпълнение суми равни на размера на начислените неустойки и обезщетения по настоящия Договор, поради неизпълнение на задълженията на Изпълнителя.

(11.7) В случай на задържане от Възложителя на суми от гаранциите, Изпълнителят е длъжен в срок до 5 (пет) работни дни да допълни съответната гаранция до размера ѝ, уговорен в алинея (9.1), като внесе задържаната от Възложителя сума по сметка на Възложителя, или учреди банкова гаранция за сума в размер на задържаната или да застрахова отговорността си до размера в алинея (9.1).
VIII. НЕУСТОЙКИ

Член 12. 

(12.1) При забавено изпълнение на задължения по Договора от страна на Изпълнителя, същият заплаща на Възложителя неустойка в размер на 0,05 % (нула цяло нула пет на сто) от стойността на Продуктите, чиято доставка е забавена, или по отношение на които не са отстранени констатираните несъответствия в договорения срок, за всеки просрочен ден, но не повече от 50 % (петдесет на сто) от цената на стоката, за която се отнася забавата.

(12.2) При забава на Възложителя за изпълнение на задълженията му за плащане по Договора, същият заплаща на Изпълнителя неустойка в размер на законната лихва върху дължимата сума за всеки просрочен ден.

(12.3) При забава на доставка от страна на Изпълнителя, или забава на Изпълнителя да отстрани констатирани Несъответствия, продължила повече от 2 дни (48 часа), Възложителят има право да прекрати настоящия Договор, като даде на Изпълнителя минимум двудневен срок за изпълнение. В този случай Възложителят има право на неустойка равна на  50 % (петдесет на сто) от разликата между стойността на Договора по алинея 2.1 и цената на извършените доставки в изпълнение на Договора.

(12.4) В случай на 3 (три) и повече рекламации в рамките на 30 дни, чиято основателност е установена по предвидения в Договора ред, Възложителят има право да прекрати Договора едностранно, както и на неустойка равна на 50 % (петдесет на сто) от разликата между стойността на Договора по алинея 2.1 и цената на извършените доставки в изпълнение на Договора.
(12.5) При прекратяване на настоящия Договор от Възложителя на някое от основанията по алинея (16.2), точки (i) или (ii), Възложителят има право да получи неустойка в размер на сумата по гаранцията за изпълнение на Договора, включително да усвои сумите по предоставените гаранции.
(12.6) Възложителят може да претендира обезщетение за нанесени вреди и пропуснати ползи по общия ред, независимо от начислените неустойки и независимо от усвояването на гаранцията за изпълнение. 
(12.7.) Неустойките се заплащат незабавно, при поискване от Възложителя, по следната банкова сметка:

IBAN: BG15 UNCR 9660 3120 361012

BIC: UNCRBGSF

Обслужваща банка: „УНИКРЕДИТ БУЛБАНК“ АД
В случай, че банковата сметка на Възложителя не е заверена със сумата на неустойката в срок от 10 (десет) дни от искането на Възложителя за плащане на неустойка, Възложителят има право да задържи съответната сума от гаранцията за изпълнение.
IX. ПОДИЗПЪЛНИТЕЛИ

Член 13. 
(13.1) За извършване на дейностите по Договора, Изпълнителят има право да ползва само подизпълнителите, посочени от него в офертата, въз основа на която е избран за Изпълнител.
(13.2) Процентното участие на подизпълнителите в цената за изпълнение на Договора не може да бъде различно от посоченото в офертата на Изпълнителя.
(13.3) Изпълнителят може да извършва замяна на посочените подизпълнители за изпълнение на Договора, както и да включва нови подизпълнители в предвидените в ЗОП случаи и при предвидените в ЗОП условия.
(13.4) Независимо от използването на подизпълнители, отговорността за изпълнение на настоящия Договор и на Изпълнителя.
(13.5) Сключването на договор с подизпълнител, който не е обявен в офертата на Изпълнителя и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на Договора и е основание за едностранно прекратяване на договора от страна на Възложителя и за усвояване на пълния размер на гаранцията за изпълнение.

Член 14. 
При сключването на Договорите с подизпълнителите, оферирани в офертата на Изпълнителя, последният е длъжен да създаде условия и гаранции, че:
(i) приложимите клаузи на Договора са задължителни за изпълнение от подизпълнителите;

(ii) действията на Подизпълнителите няма да доведат пряко или косвено до неизпълнение на Договора;

(iii) при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.

Член 15. 
(15.1) Когато частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част директно на подизпълнителя.
(15.2) Разплащанията по ал. (15.1) се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му.
(15.3) Към искането по ал. (15.2) Изпълнителят предоставя становище, от което да е видно дали оспорва плащанията или част от тях като недължими.
(15.4) Възложителят има право да откаже плащане по ал. (15.2), когато искането за плащане е оспорено, до момента на отстраняване на причината за отказа.

X. УСЛОВИЯ ЗА ПРЕКРАТЯВАНЕ НА ДОГОВОРА

Член 16.

(16.1) Настоящият Договор се прекратява в следните случаи:
(i) по взаимно съгласие на Страните, изразено в писмена форма;

(ii) с изтичане на уговорения срок;
(iii)  когато са настъпили съществени промени във финансирането на обществената поръчка – предмет на Договора, извън правомощията на Възложителя, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата;
(iv)  При настъпване на невиновна невъзможност за изпълнение – непредвидено или непредотвратимо събитие от извънреден характер, възникнало след сключването на Договора („непреодолима сила“) продължила повече от 100 дни;
(16.2) Възложителят може да прекрати едностранно настоящия Договор:
(i) при системни (три или повече пъти) в рамките на 1 (един) месец: (а) забавяне на доставка на Продукти; и/или (б) забавяне или отказ за отстраняване на Несъответствия на Продукти, констатирани по реда на Договора; и/или (в) отказ за извършване на доставка; и/или (г) доставки на Продукти с Несъответствия с изискванията на Договора, констатирани по реда на Договора; 

(ii) в случай че Изпълнителят използва подизпълнител, без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на Възложителя и в съответствие със ЗОП и настоящия Договор; 
(16.3) ВЪЗЛОЖИТЕЛЯТ прекратява Договора в случаите по чл.118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл.118, ал. 1, т.1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.
(16.4) Прекратяването влиза в сила след уреждане на финансовите взаимоотношения между Страните за извършените от страна на Изпълнителя и одобрени от Възложителя дейности по изпълнение на Договора.
Член 17.
Настоящият Договор може да бъде изменян или допълван от Страните при условията на чл. 116 от ЗОП.
XI. НЕПРЕОДОЛИМА СИЛА

Член 18.
(18.1) Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от Страните не може да се позовава на непреодолима сила, ако е била в забава и не е информирала другата Страна за възникването на непреодолима сила.
(18.2) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила.
(18.3) Докато трае непреодолимата сила, изпълнението на задължението се спира.
(18.4) Не може да се позовава на непреодолима сила онази Страна, чиято небрежност или умишлени действия или бездействия са довели до невъзможност за изпълнение на Договора.
XII. ДОПЪЛНИТЕЛНИРАЗПОРЕДБИ
Член 19. 
За всички неуредени в настоящия Договор въпроси се прилага действащото българско законодателство.

Член 20.

(21.1) Упълномощени представители на Страните, които могат да приемат и правят изявления по изпълнението на настоящия Договор са:
ЗА ВЪЗЛОЖИТЕЛЯ:
Директор на ДУССД - гр. София, ул. “Княз Борис І” № 124, факс (02) 98 13010;  Email: [●]
ЗА ИЗПЪЛНИТЕЛЯ:

[●]
Телефон: [●] Email: [●]
(21.2) Всички съобщения и уведомления, свързани с изпълнението на този Договор, следва да съдържат наименованието и номера на Договора, да бъдат в писмена форма за действителност.
(21.3) Страните се задължават да се информират взаимно за всяка промяна на правния си статут, адресите си на управление, телефоните и лицата, които ги представляват.
(21.4) Официална кореспонденция между Страните се разменя на посочените в настоящия Договор адреси на управление, освен ако Страните не се информират писмено за други свои адреси. При неуведомяване или несвоевременно уведомяване за промяна на адрес, кореспонденцията изпратена на адресите по настоящия член 21 се считат за валидно изпратени и получени от другата Страна.
(21.5) Всички съобщения и уведомления се изпращат по пощата с препоръчана пратка или по куриер. Писмените уведомления между Страните по настоящия Договор се считат за валидно изпратени по факс с автоматично генерирано съобщение за получаване от адресата или по електронната поща на страните, подписани с електронен подпис.

Член 22.

Изпълнителят няма право да прехвърля своите права или задължения по настоящия Договор на трети лица, освен в случаите предвидени в ЗОП.

Член 23.

(23.1) Всички спорове, породени от този Договор или отнасящи се до него, ще бъдат разрешавани първо по извънсъдебен ред чрез преговори между двете Страни, като в случай на спор, всяка Страна може да изпрати на другата на посочените адреси за кореспонденция по-долу покана за преговори с посочване на дата, час и място за провеждането им.

(23.2) В случай на непостигане на договореност по реда на предходната алинея, всички спорове, породени от този Договор или отнасящи се до него, включително споровете, отнасящи се до неговото тълкуване, недействителност, неизпълнение или прекратяване ще бъдат отнасяни за разглеждане и решаване от компетентния съд на Република България по реда на ГПК. Когато спорът е за имуществени права, той се отнася за решаване пред компетентния Съд.

Член 24.
Нищожността на някоя от клаузите по Договора или на допълнително уговорени условия не води до нищожност на друга клауза или на Договора като цяло.

Член 25.
При подписването на настоящия Договор се представиха следните документи: [●]

Неразделна част от настоящия Договор са следните приложения:
1. Приложение № 1 – Техническа спецификация на Възложителя;

2. Приложение № 2 – Техническо предложение на Изпълнителя;

3. Приложение № 3 -  Ценово предложение на Изпълнителя;
4. Приложение № 4 - Бюлетин на САПИ ЕООД - Справка за осреднените цени на едро за гр. София на хранителните продукти – предмет на договора, към датата на подаване на офертата, с която е участникът в процедурата е избран за Изпълнител.
За неуредените въпроси в този договор се прилага законодателството на Република България. 
Този договор се състави и подписа в два еднообразни екземпляра - по един за всяка страна.
	ЗА ВЪЗЛОЖИТЕЛЯ:
1. ..........................................................................
 (подпис и печат) 
ДИРЕКТОР НА ДУССД –МВР:

ЕМИЛ ХРИСТОВ ШУШКОВ

...............................

Дата на подписване: 
2. ..........................................................................

(подпис)

ГЛАВЕН СЧЕТОВОДИТЕЛ:

АНЕСА ВЪЛЕВА
...............................

Дата на подписване: 
	ЗА ИЗПЪЛНИТЕЛЯ:
2. ..........................................................................
 (подпис и печат) 

Посочва се името на изпълнителя, име и фамилия на лицето/лицата, което го представлява и в какво качество.
...............................

Дата на подписване: 



�Срокът следва да е съобразен с чл. 303а от ТЗ.





� Допустимо е да се уговори разглеждане на спора пред арбитраж.

